**MEMORIU TEHNIC CONF. ORDIN 135/2010 SI DIRECTIVA 2014/52/UE**

**Faza: Obtinere acord de mediu**

**DENUMIRE PROIECT :** **REABILITARE ȘI MODERNIZARE PARC NUFĂRUL ȘI PARC MONUMENT**

Jud. Constanța, oraș Techirghiol, Parc Nufărul și Parc Monument

**BENEFICIAR :** ORAȘ TECHIRGHIOL

**PROIECTANT GENERAL:** EXTRUDE STUDIO SRL

**SPECIALITATEA :**  ARHITECTURA

**NUMAR PROIECT :**  817 / 2018

**DATA :** iulie 2018

**MEMORIU TEHNIC – conf. ordin 135/2010 si directiva 2014/52/UE**

**1. date generale**

**1.1.**Denumirea investitiei

**REABILITARE ȘI MODERNIZARE PARC NUFĂRUL ȘI PARC MONUMENT**

**1.2.** Amplasamentul și adresa obiectivului

Jud. Constanța, oraș Techirghiol, Parc Nufărul și Parc Monument

**1.3.** Date de identificare a titularului/beneficiarului proiectului de investitii

a. Denumire titular

ORAȘ TECHIRGHIOL

b. Adresa titularului, telefon, fax, email

Str. Doctor Victor Climescu, Nr. 24, oraș Techirghiol, jud. Constanța

**1.4.** Elaborator

s.c. Extrude Studio s.r.l.

**1.5.** Bilantul teritorial

Suprafața teren 2100 mp

Suprafața scenă 54 mp

Suprafața container sanitar 15 mp

Suprafața paviment tip 1 1570 mp

Suprafața paviment tip 2 386 mp

Functiunea Spațiu public amenajat

**2. descrierea sumara a proiectului**

Obiectivele specifice ale proiectului:

1. Imbunatatirea cadrului de viata, a peisajului, prin realizarea unei amenajari de spatiu public pentru locuitori, imbogatirea biodiversitatii, valorizarea si sensibilizarea populatiei asupra patrimoniului natural;
2. Valorificarea patrimoniului cultural, istoric prin punerea in valoare a monumentului si a zonei dimprejurul acestuia.
3. Asigurarea calitatii factorilor de mediu si a sanatatii populatiei prin ameliorarea climatului si a calitatii aerului datorita pastrarii arborilor existenti care asigura zone racoroase, umbrite, care produc oxigen. Se propune crearea unui spatiu urban amenajat pentru adunare si recreere, cu mentinerea arborilor existenti si, astfel, valorificarea vegetatiei din zona, a mediului sanatos oferit de acestia.
4. Cresterea dinamismului economic si turistic prin crearea unor centre de interes, motor pentru organizarea unor activitati legate de turism, divertisment, cultura, cresterea atractivitatii zonei centrale si a fluxului turistic.

Astfel, proiectul adreseaza deficiente care se incadreaza in sfera atractivitatii scazute a orasului, din punct de vedere turistic, si, in acest sens, a nevoii de imbunatatire a infrastructurii cultural-turistice care sa concure la o valorificare sporita a patrimoniului cultural si natural al orasului:

* Nevoia de a intari potentialul turistic al orasului prin dezvoltarea si marketingul produselor turistice competitive
* Nevoia de investitii care sa aiba ca scop crearea unei infrastructuri turistice care sa sprijne, popularizeze si utilizeze resursele naturale si culturale
* Imbunatatirea starii de functionare a obiectivelor naturale si cultural prin reabilitare / modernizare
* Potentialul patrimoniului cultural intangibil nu este folosit la capacitate

Modalitati strategice de realizare a obiectivelor locale care se reflecta in obiectivele proiectului:

* efectuarea de investitii;
* oferirea unor spații de agrement și joacă de înaltă calitate;
* modernizarea spațiilor și a obiectivelor culturale;
* promovarea activităților culturale, educative și de recreere;
* respectarea stricta a reglementarilor in domeniul culturii, mediului, eficientei energetice, introducerea noilor tehnologii, securitatea în muncă.

**2.1. Descrierea soluției de amplasare a construcției în incintă**

Proiectul **REABILITARE ȘI MODERNIZARE ZONA CENTRALA PARC NUFĂRUL ȘI PARC MONUMENT** propunetransformarea unui spatiu public de tranziție intr-un spatiu public de adunare, întâlnire pentru locuitori, dotarea acestuia și propunerea unor soluții pentru îmbunătățirea confortului și ambientului inconjurator.

In prezent, terenul intravilan, avand suprafata de 2100mp, destinatia curti-constructii, este utilizat ca spatiu public de trecere, de tranziție pentru locuitorii orasului. Acesta este neimprejmuit si nevalorificat la potentialul sau maxim pentru un spatiu public situat in centrul orasului, la intersectia de strazi principale, in imediata proximitate a Teatrului de Vara Jean Constantin si peste drum de faleza de promenada a orasului.

Amplasarea grădinii publice față de vecinătăți:

- înspre N – Str. Republicii

- înspre E – intersecția străzilor Republicii, Dr. V. Climescu

- înspre SE – Str. Dr. V. Climescu

- înspre S – Vecin imobil situat pe Str. Dr. V. Climescu nr.2A, Vecin imobil situat pe Str. Republicii nr.9

- înspre V – Vecin Vila Goe, Teren oras Techirghiol

Amplasametul studiat este urmatorul: Jud. Constanța, oraș Techirghiol, Parc Nufărul și Parc Monument.

Parcul se afla in imediata vecinatate a unei intersectii de strazi: Str. Dr. Victor Climescu, artera principala de-a lungul lacului care duce catre Eforie Nord, Str. Republicii, artera care uneste faleza lacului cu DN 38 si B-dul Eroilor, o artera perpendiculara pe faleza.

Amplasamentul este foarte vizibil, in centrul localitatii, la intrarea in oras dinspre Eforie Nord, si contribuie la imaginea orasului.

Suprafata terenului este de 2100mp.

Forma terenului este aproximativ triunghiulara, avand doua laturi invecinate cu strazile Str. Dr. Victor Climescu și Str. Republicii, cea de-a treia latura fiind foarte fragmentata si comuna cu terenuri din domeniul privat.

Terenul este liber de sarcini. Pe zona dinspre intersectia de strazi, exista Monumentul Eroilor, edificat in anul 1926, cu o suprafata construita la sol de 81mp.

**2.2. Date tehnice proiect propus**

**2.2.1.Descrierea funcțională și economică**

Conform solicitării beneficiarului, spațiul public amenajat propus va avea următoarele suprafețe:

* **Parc - Spațiu public amenajat,** cu suprafața de paviment tip 1 de 1570 mp și suprafața de paviment tip 2 de 386 mp

Spatiul urmează sa fie amenajat cu spatii verzi, vegetatie, dotari mobilier urban: banci, cosuri de gunoi, stalpi de iluminat, scena din structura usoara, container sanitar.

**2.2.2. Suprafața și situația juridică a terenului**

Suprafața terenului este de 2100 mp, teren deținut de beneficiar, fiind liber de sarcini.

**2.2.3. Descrierea funcțiunii**

Imobilul propus va avea funcțiunea de spațiu public amenajat. Accesele se vor realiza la nivelul trotuarului sau prin trepte sau rampe acolo unde este necesar, pe laturile învecinate cu străzi.

Se va amplasa o scenă din structură ușoară, orientată către monument, către intersecție, către lac.

Se va amplasa un container sanitar, într-o zonă retrasă dinspre vecinii din Sud.

Se va pune în valoare și se va evidenția Monumentul Eroilor situat înspre intersecție prin finisaje, iluminat.

**2.2.4. Suprafețe**

Suprafața paviment tip 1 – 1570 mp

Suprafața paviment tip 2 – 386 mp

Suprafața scenă – 54 mp

Suprafața container sanitar – 15 mp

**2.2.5. Finisajele exterioare**

Pardoselile vor fi finisate cu dale de piatră naturală, pe un strat suport de nisip.

**2.2.6. Împrejmuirea**

Nu se va prevedea împrejmuire.

**2.2.7. Amenajări exterioare**

Suprafața de teren se va amenaja în întregime, astfel:

În jurul monumentului și în piața din fața acestuia se vor prevedea două zone cu pavaj de tip 2, diferit de restul spațiului amenajat cu pavaj de tip 1. Aceste căi pietonale vor fi amenajate cu dale de piatră sau cu pavele de beton - cărămizi de exterior, pe un strat suport de nisip, diferențiate în textură sau culori.

Pentru scurgerea apelor pluviale se va prevedea un dren perimetral, racordat la sistemul de scurgere stradal.

Arborii mari existenți pe amplasament se vor păstra.

**2.2.8. Modul de asigurare al utilităților**

- Alimentarea cu apa

La proiectul propus, alimentarea cu apă se va realiza din rețeaua stradală.

- Evacuarea apelor uzate

Evacuarea apelor uzate se va face prin rețeaua stradală.

- Asigurarea apei tehnologice

Nu este cazul.

- Asigurarea agentului termic

Nu este cazul.

Date despre rețelele de apă, canalizare și energie electrice existente în zonă vor fi furnizate prin avizele de principiu care se vor obține de la companiile de furnizare apă și energie electrică.

**2.2.9. Instalații**

Sistemul exterior de iluminat al amplasamentului va fi modernizat si se vor folosi doar becuri cu LED – economic din punct de vedere energetic.

Pentru iluminatul public în amplasament, va fi necesară extinderea cu o rețea de iluminat internă spațiul public, conform propunerii de la instalații electrice exterioare.

Se vor prevedea stâlpi de iluminat, distribuiți uniform, care să acopere cât mai mult din suprafața amplasamentului.

**2.3.** **Descrierea amplasării proiectului față de zonele geografice susceptibile de a fi afectate**

Terenul studiat, pe care urmează să se reabiliteze și să se modernizeze Parcul Nufărul și Parcul Monument, se află în țesut urban existent, la intersecția străzilor: B-dul Eforie – DJ 383, Str. Dr. Victor Climescu, B-dul Eroilor, în Piața Republicii.

Suprafața terenului este de 2100 mp, teren deținut de beneficiar, fiind liber de sarcini.

Terenul se află la distanță de cca 50m față de Lacul Techirghiol.

Funcțiunea existentă a parcului, care nu se modifică, nu va afecta zona geografică dimprejurul ei.

Proiectul nu este necesar a fi supus unei evaluări adecvate ulterioare a impactului asupra mediului.

1. **utilizarea actuală și aprobată a terenurilor**

Utilizarea actuală a terenului este de parc.

1. **bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia**

Pe terenul în cauză, este amenajat un parc, spațiu public amenajat pentru locuitorii zonei și al orașului. Terenul este neîmprejmuit.

Proiectul propus nu modifică aceste caracteristici. Resursele naturale nu vor fi afectate.

**(c) capacitatea de absorbție a mediului natural, acordându-se o atenție specială următoarelor zone:**

**c.i. zone umede, zone riverane, guri ale râurilor**

Terenul pe care urmează a se reabilita și a se moderniza parcul se află la distanță de cca 50m față de Lacul Techirghiol.

Între terenul studiat și lac există Str. Dr. Victor Climescu.

Distanța, obstacolele și fucnțiunea de teatru de vară nu afectează și nu este afectată de Lacul Techirghiol.

**c.ii. zone costiere și mediul marin**

Nu este cazul.

Terenul se află la o distanță de cca 3 km față de Marea Neagră, în orașul Techirghiol, jud. Constanța.

**c.iii. zone montane și forestiere**

Nu este cazul.

Terenul în cauză se află în orașul Techirghiol, jud. Constanța, în Podișul Dobrogei.

**c.iv. rezervații și parcuri naturale**

În apropiere de terenul studiat, nu există rezervații și parcuri naturale, declarate arii protejate.

**c.v. zone clasificate sau protejate de dreptul național; zone Natura 2000 desemnate de statele membre** **în conformitate cu Directiva 92/43/CEE și cu Directiva 2009/147/CE**

Dintre zonele din Lista de situri Natura 2000 care se află în apropiere de terenul studiat, se numără:

- Lacul Techirghiol (cod ROSPA0061). Statutul de arie protejată este stabilit prin Hot. nr. 1266/2000. A fost declarat în data de 23.03.2006 sit RAMSAR, cu nr.1610.

Proiectul propus și funcțiunea de parc – spațiu amenajat pentru locuitorii zonei și ai orașului care nu se modifică, nu afectează zone clasificate sau protejate de dreptul național, zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE.

**c.vi. zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri**

Nu este cazul.

**c.vii. zonele cu o densitate mare a populației**

Nu este cazul.

Orașul Techirghiol unde se află proiectul propus se află în jud. Constanța și are o populație de cca 8000 de locuitori.

**c.viii. peisaje și situri importante din punct de vedere istoric, cultural sau arheologic**

Pe amplasamentul studiat se află Monumentul Eroilor din Primul Război Mondial. În colaborare și cu avizul Direcției Județene pentru Cultură Constanța, se va avea în vedere și se vor lua măsuri astfel încât să nu fie afectat monumentul.

**2.4. Descrierea efectelor semnificative probabile asupra mediului ale proiectului, în limita informațiilor disponibile privind aceste efecte, și care rezultă din:**

**(a) reziduurile și emisiile preconizate, precum și eliminarea deșeurilor, dacă este cazul**

Functiunea existentă de parc – spațiu public amenajat, care nu se modifică, nu reprezintă o amenințare a menținerii calitatii apelor, a aerului, a solului si a subsolului. Nu există surse de poluanți pentru aer, nu există surse de radiații. Nu exista surse de zgomot si vibratii in interiorul clădirii care să dăuneze confortul auditiv exterior imediat învecinat cu imobilul propus. Nu vor fi afectate negativ prin interventia propusa niciuna din urmatoarele: populatia, fauna, flora, solul, apa, aerul, factorii climatici, peisajul sau relatiile dintre acesti factori. Nu sunt afectate așezări umane sau alte obiective de interes public.

**- Gospodărirea deșeurilor generate pe amplasament**

Gunoaiele se vor colecta de la limitele proprietatii, prin contractul cu gospodarirea comunala.

Tipurile şi cantităţile de deşeuri de orice natură rezultate: resturi rezultate din construcție pe perioada execuției, iar pe perioada utilizării vor rezulta deșeuri menajere și ambalaje.

Modul de gospodărire a deşeurilor: acestea se vor colecta pe platforma specială prevazută pe teren, pe sortimente, în europubele; se va face contract cu firme specializate pentru ridicarea lor; evidența se va ține în mod reglementat, cu ajutorul unei societăți specializate.

**- Gospodărirea substanțelor și preparatelor chimice periculoase**

Nu este cazul.

Descrierea impactului asupra mediului a lucrărilor organizării de şantier: vor fi zgomote, vibrații, reduse pe cât posibil, limitate la programul zilei de lucru, doar în extrasezon.

Surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier: – activitățile igienico-sanitare ale personalului, întreținerea și igienizarea

spațiilor administrative, pentru a asigura retenția deșeurilor generate de prezența muncitorilor, dar și de activități operaționale, menționăm: folosirea toaletelor ecologice, asigurarea de platforme de deșeuri și containerele de colectare selectivă a acestora; preluarea regulată de către o firmă autorizată; folosirea apei potabile furnizate prin branșamentul la rețeaua municipală.

Dotări şi măsuri prevăzute pentru controlul emisiilor de poluanţi în mediu: personalul va fi instruit în vederea sortării deșeurilor și protecției mediului.

Organizarea de șantier va deține branșament la rețeaua locală de apă; toate platformele pe care ajung vehicule sunt betonate (impermeabilizate).

**(b) utilizarea resurselor naturale, în special a solului, a terenurilor, a apei și a biodiversității**

Nu este cazul.

**2.5. Cumularea cu alte proiecte existente și/sau aprobate**

Nu este cazul.

**2.6. Utilizarea resurselor naturale, în special a solului, a terenurilor, a apei și a biodiversității**

Nu este cazul.

**2.7. Producția de deșeuri**

**- Gospodărirea deșeurilor generate pe amplasament**

Gunoaiele se vor colecta de la limitele proprietatii, prin contractul cu gospodarirea comunala.

Tipurile şi cantităţile de deşeuri de orice natură rezultate: resturi rezultate din amenajări pe perioada execuției, iar pe perioada utilizării vor rezulta deșeuri menajere și ambalaje.

Modul de gospodărire a deşeurilor: acestea se vor colecta pe platforma specială prevazută pe teren, pe sortimente, în europubele; se va face contract cu firme specializate pentru ridicarea lor; evidența se va ține în mod reglementat, cu ajutorul unei societăți specializate.**- Gospodărirea substanțelor și preparatelor chimice periculoase**

Nu este cazul.

**2.8. Poluarea și alte efecte nocive**

Nu este cazul.

Functiunea existentă de parc – spațiu public amenajat, care nu se modifică, nu reprezintă o amenințare a menținerii calitatii apelor, a aerului, a solului si a subsolului. Nu există surse de poluanți pentru aer, nu există surse de radiații. Nu exista surse de zgomot si vibratii in interiorul clădirii care să dăuneze confortul auditiv exterior imediat învecinat cu imobilul propus. Nu vor fi afectate negativ prin interventia propusa niciuna din urmatoarele: populatia, fauna, flora, solul, apa, aerul, factorii climatici, peisajul sau relatiile dintre acesti factori. Nu sunt afectate așezări umane sau alte obiective de interes public. Gunoaiele se vor colecta de la limitele proprietatii, prin contractul cu gospodarirea comunala.

**2.9. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice**

Nu este cazul de accidente majore și/sau dezastre relevante pentru proiectul în cauză pe perioada de folosință a construcțiilor.

Riscuri de accidente majore și/sau dezastre relevante pentru proiectul în cauză pot apărea în timpul execuției, însă se vor lua măsuri pentru eliminarea acestora.

**2.10. Riscurile pentru sănătatea umană (de exemplu, din cauza contaminării apei sau a poluării atmosferice)**

Nu este cazul de riscuri pentru sănătatea umană pe perioada de folosință a spațiului public amenajat.

În timpul execuției, se vor lua măsuri de protecția muncii, conform legilor în vigoare.

**2.11. Tipurile și caracteristicile impactului potențial**

**Efectele semnificative pe care le poate avea proiectul asupra mediului ținând seama de:**

1. **importanța și extinderea spațială a impactului (de exemplu, zona geografică și dimensiunea populației care poate fi afectată)**

Proiectul propus presupune reabilitarea și modernizarea spațiului ocupat de Parc Nufărul și Parc Monument, în orașul Techirghiol, jud. Constanța.

Proiectul va avea un impact minim negativ asupra mediului.

1. **natura impactului**

Impactul posibil care poate fi generat provine din lucrările de amenajare ale spațiului public.

Aceste intervenții sunt caracteristice pentru dezvoltarea urbană și pot apărea într-un țesut urban existent, precum cel unde se află amplasamentul studiat.

Proiectul va avea un impact pozitiv asupra mediului natural și urban din zonă.

1. **natura transfrontalieră a impactului**

Nu este cazul.

Orașul Techirghiol se află la cca 45km de frontiera dintre România și Bulgaria.

1. **intensitatea și complexitatea impactului**

Prin păstrarea destinației parcului neschimbată, intensitatea și complexitatea impactului sunt minime.

1. **probabilitatea impactului**

Proiectul nu va avea un efect semnificativ negativ asupra mediului.

1. **debutul, durata, frecvența și reversibilitatea preconizate ale impactului**

Nu este cazul.

1. **cumularea impactului cu impactul altor proiecte existente și/sau aprobate**

Nu este cazul.

1. **posibilitatea de reducere efectivă a impactului**

Nu este cazul.

**3. masuri pentru asigurarea cerintelor de calitate conf. legii 10/1995**

**3.1. CERINȚA A – Rezistență și stabilitate**

Toate proiectele vor fi întocmite conform normativelor în vigoare și însușite și verificate de către un verificator atestat MLPAT - la cerința A - Rezistență și stabilitate -, privind aleile și scena.

**3.2. CERINȚA B – Siguranță în exploatare**

a. siguranța cu privire la circulația exterioară:

Stratul de uzură al circulațiilor exterioare este alcătuit din dale de piatră sau cu pavele de beton - cărămizi de exterior, pe un strat suport de nisip, antiderapante.

b. Siguranța cu privire la riscuri provenite din instalații

Toate proiectele de instalații vor fi întocmite conform normativelor în vigoare și însușite și verificate de către un verificator atestat MLPAT - verificare instalații.

**3.3. CERINȚA C – Securitatea la incendiu**

COMPARTIMENTE DE INCENDIU: Amenajarea constituie un singur compartiment de incendiu.

RISCUL DE INCENDIU – în conformitate cu normele în vigoare (STAS 10903/2), imobilul se încadrează în categoria riscului mic de incendiu (Qi<420MJ/mp.)

REZISTENȚA LA FOC : Imobilul se încadrează în cat. C de importanță (normală) / gr.II rez. la foc.

Imobilul va fi dotat cu pichet de incendiu. Instalațiile se vor realiza conform normativelor în vigoare.

**3.4. CERINȚA D – Igiena, Sănătatea oamenilor, refacerea și protecția mediului**

a. Mediul higrotermic

Nu este cazul.

b. Igiena apei și a apelor uzate.

Apele meteorice vor fi preluate de panta pardoselilor exterioare. Pentru scurgerea apelor pluviale se va prevedea un dren perimetral. Apele meteorice vor fi preluate apoi de rețeaua stradală.

c. Igiena vizuală

Gunoaiele se colectează în pubele ecologice, prin contract cu gospodăria comunală.

**3.5. CERINȚA E – Izolarea termică, higrofugă și economia de energie**

Rezistențele termice ale materialelor detaliate la cerința D se încadrează în limitele normate.

Sistemul exterior de iluminat al parcului va fi modernizat si se vor folosi doar becuri cu LED – economic din punct de vedere energetic.

**3.6. CERINȚA F – Protecția împotriva zgomotului**

Se respectă Normativul C125/2005, privind proiectarea și executarea măsurilor de izolare fonică și a tratamentelor acustice în clădiri (2db).

**4. surse de poluanți și instalații pentru reținerea, evacuarea și dispersia poluanților în mediu**

Terenul se află în orașul Techirghiol, în țesut urban existent, între un țesut de locuințe individuale și o intersecție de străzi: B-dul Eforie – DJ 383, Str. Dr. Victor Climescu, B-dul Eroilor, în Piața Republicii. Lucrările se vor desfășura pe aceeasi suprafață amenajată ca si in prezent, lucrarile propuse nu vor avea impact semnificativ asupra mediului.

Terenul se află la o distanță de cca 50 m față de Lacul Techirghiol. Pe amplasamentul studiat există Monumentul Eroilor din Primul Război Mondial.

Lucrările preconizate vor respecta condițiile de igienă ale mediului și se vor reface zonele afectate de lucrări.

**4.1. Protecția calității apelor**

Nu exista surse de poluanti pentru ape, functiunea propusa nu reprezinta o amenintare a mentinerii calitatii apelor. De asemenea, apele uzate menajere si pluviale vor fi preluate de retelele de canalizare din zona.

**4.2. Protecția aerului**

Nu exista surse de poluanti pentru aer.

Se vor folosi in cadrul executiei lucrarilor – materiale nepoluante pentru mediul inconjurator.

**4.3. Protecția împotriva zgomotului și vibrațiilor**

Se respecta Normativul C125/2005, privind proiectarea si executarea masurilor de izolare fonica si a tratamentelor acustice in cladiri (2db).

Nu exista surse de zgomot si vibratii care sa dauneze confortul auditiv exterior imediat invecinat cu imobilul propus.

**4.4. Protecția împotriva radiațiilor**

Nu exista surse de radiatii in proiectul propus sau in apropierea acestuia.

**4.5. Protecția solului și a subsolului**

Nu exista surse poluante pentru sol sau subsol. Apele uzate menajere si pluviale vor fi preluate de retelele de canalizare din zona. Surse posibile de poluanți pentru sol, subsol și ape freatice ar putea fi infiltrațiile de la instalațiile de canalizare defecte.

Executarea instalațiilor de apă și canalizare se va face cu personal calificat, cu materiale conforme cu cerințele standardelor de calitate în vigoare.

În momentul constatării defecțiunilor se vor lua urgent măsuri de remediere a lor și de curățire, dacă e cazul, a zonei poluate.

**4.6. Protecția ecosistemelor terestre și acvative**

Terenul pe care urmează a se reamenaja parcul se află la distanță de cca 50 m față de Lacul Techirghiol, dar în țesut urban existent. Ecosistemele terestre și acvative nu vor fi afectate de proiect.

Nu vor fi afectate negativ prin interventia propusa niciuna din urmatoarele: populatia, fauna, flora, solul, apa, aerul, factorii climatici, peisajul sau relatiile dintre acesti factori.

**4.7. Protecția așezărilor umane și a altor obiective de interes public**

Pe amplasamentul studiat se află Monumentul Eroilor din Primul Război Mondial.

Remenajarea parcului deja existent, pe același teren pe care se află și în prezent, nu va afecta așezări umane sau alte obiective de interes public. Deși se află în raza de protecție a monumentului, noul spațiu va ține seamă de acesta.

**4.8. Gospodărirea deșeurilor generate pe amplasament**

Gunoaiele se vor colecta de la limitele proprietatii, prin contractul cu gospodarirea comunala.

Tipurile şi cantităţile de deşeuri de orice natură rezultate: resturi rezultate din refacerea foișorului pe perioada execuției, iar pe perioada utilizării vor rezulta deșeuri menajere și ambalaje.

Modul de gospodărire a deşeurilor: acestea se vor colecta pe platforma specială prevazută pe teren, pe sortimente, în europubele; se va face contract cu firme specializate pentru ridicarea lor; evidența se va ține în mod reglementat, cu ajutorul unei societăți specializate.**4.9. Gospodărirea substanțelor și preparatelor chimice periculoase**

Nu este cazul.

**5. prevederi pentru monitorizarea mediului**

Nu exista emisii de poluanti in mediu, supravegherea calitatii factorilor de mediu nefiind necesara.

**6. justificarea încadrării proiectului, după caz, în prevederile altor acte normative naționale care transpun legislația comunitară (ippc, seveso, cov, lcp, Directiva - cadru apa, directiva – cadru aer, directiva – cadru a deseurilor etc.)**

Nu este cazul.

**7. lucrări necesare organizării de șantier**

Amenajarea se va realiza in contract de antrepriza cu un constructor autorizat.

Pe durata executiei lucrărilor de amenajare, se vor respecta normele generale in vigoare de protectia muncii, conform legii 90/1996, precum si normativele generale de prevenire si stingerea incendiilor.

Lucrarile de amenajare se vor desfasura numai in limitele incintei detinute de titular, si nu vor afecta temporar domeniile invecinate.

Organizarea de santier se va realiza utilizandu-se o baraca, un tarc de materiale si o toaleta ecologica pentru personal. De asemenea se vor utiliza schele de jur imprejurul viitoarei constructii, amplasate in limitele proprietatii detinute de titular. Organizarea de santier constand in baraca, tarc materiale si toaleta ecologica vor fi realizate conform proiectului de organizare de santier, prin grija antreprenorului general.

Descrierea lucrărilor necesare organizării de şantier:

- terenul se va împrejmui și se va semnaliza corespunzător;

- lucrările se vor asigura împotriva accidentelor;

- se va prevedea filtru pentru curățirea autovehiculelor înainte de ieșirea pe drumurile publice;

- pe măsura ridicării construcției, dacă este necesar, se vor pune plase de protecție împotriva emisiei de poluanți în aer;

- depozitarea materialelor de construcție se va face conform instrucțiunilor producătorului, astfel încât să se prevină poluarea solului.

Localizarea organizării de şantier: dotările și utilajele vor fi amplasate pe terenul propriu, în interiorul construcției existente.

Descrierea impactului asupra mediului a lucrărilor organizării de şantier: vor fi zgomote, vibrații, reduse pe cât posibil, limitate la programul zilei de lucru, doar în extrasezon.

Surse de poluanţi şi instalaţii pentru reţinerea, evacuarea şi dispersia poluanţilor în mediu în timpul organizării de şantier: – activitățile igienico-sanitare ale personalului, întreținerea și igienizarea

spațiilor administrative, pentru a asigura retenția deșeurilor generate de prezența muncitorilor, dar și de activități operaționale, menționăm: folosirea toaletelor ecologice, asigurarea de platforme de deșeuri și containerele de colectare selectivă a acestora; preluarea regulată de către o firmă autorizată; folosirea apei potabile furnizate prin branșamentul la rețeaua municipală.

Dotări şi măsuri prevăzute pentru controlul emisiilor de poluanţi în mediu: personalul va fi instruit în vederea sortării deșeurilor și protecției mediului.

Organizarea de șantier va deține branșament la rețeaua locală de apă; toate platformele pe care ajung vehicule sunt betonate (impermeabilizate).

**8. lucrări de refacere a amplasamentului la finalizarea investiției, în caz de accidente și/sau la încetarea activității, în măsura în care aceste informații sunt disponibile**

**8.1. Lucrari propuse pentru refacerea amplasamentului la finalizarea investitiei**

Antreprenorul va realiza organizarea de santier corespunzatoare din punct de vedere al facilitatilor si al protectiei factorilor de mediu, prin ocuparea unor suprafete de teren cat mai mici, in limitele proprietatii.

Reziduurile inerte rezultate in urma sapaturilor vor fi depozitate conform indicatiilor administratiei publice locale, stipulate in Autorizatia de Construire.

Se va respecta STAS 10.009/1988 – Acustica Urbana. Limite admisibile ale nivelului de zgomot.

Amenajarile exterioare se vor incadra in normele si normative in vigoare. Se vor prevedea alei pietonale si spatii verzi amenajate.

Lucrarile de construire se vor efectua de catre un constructor autorizat, respectandu-se legistatia in vigoare in domeniul constructiilor.

**8.2. Aspecte referitoare la prevenirea si modul de raspuns pentru cazuri de poluari accidentale**

Instalațiile care pot produce poluări accidentale vor fi executate cu personal specializat și vor fi prevăzute cu filtre care vor fi curățate regulat și guri de vizitare și curățare, care vor fi verificate regulat; in cazul unor avarii care pot produce poluare accidentală, se vor remedia defecțiunile și se vor lua măsuri de înlăturare a efectelor poluării. În situațiile prevăzute de lege, se va anunța Agenția de Protecție a Mediului.

Orice rezervor de stocare a combustibililor si carburantilor din cadrul organizarii de santier va fi amplasat pe platforma betonata, prevazuta cu rigole de scurgere si sistem de retinere a reziduriilor petroliere.

In cazul poluarii accidentale a solului din limitele proprietatii, in timpul lucrarilor, cu carburanti, deseuri, etc. se va proceda imediat la curatarea amplasamentului si minimalizarea pagubelor.

**8.3. Aspecte referitoare la inchiderea/dezafectarea/demolarea instalatiei/cladirii**

Toate lucrarile de desfiintare ale unor parti de cladire existenta, finisaje sau structuri care vor trebui inlocuite se vor face controlat, in limita de proprietate, respectand regulile de protectia muncii si de protectia contra incendiilor.

**8.4. Modalitati de refacere a starii initiale /reabilitare in vederea utilizarii ulterioare a terenului**

Antreprenorul va realiza organizarea de santier corespunzatoare din punctul de vedere al facilitatilor si al protectiei factorilor de mediu, prin ocuparea unor suprafete de teren cat mai mici, in limitele proprietatii.

Reziduurile inerte rezultate in urma sapaturilor vor fi depozitate conform indicatiilor administratiei publice locale, stipulate in Autorizatia de Construire.

Mijloacele de transport vor fi protejate corespunzator pentru a se evita imprastierea deseurilor.

Colectarea selectiva a deseurilor rezultate in urma executiei lucrarilor si evacuarea in functie de natura lor pentru depozitare sau valorificare de catre serviciile de salubritate, pe baza de contract, tinand cont de prevederile OUG nr. 16/2001 privind gestionarea deseurilor industriale reciclabile, aprobata prin legea nr. 456/2001, cu modificarile si completarile ulterioare si a legii 426/2001, privind regimul deseurilor pt aprobarea OUG nr. 78/2000.

**9. evaluare adecvată**

Proiectul propus nu necesita parcurgerea celorlalte etape ale procedurii de evaluare ale impactului asupra mediului si ale procedurii de evaluare adecvata.

**10. concluzii**

Proiectul acestui imobil respecta Normele, Normativele si Prescriptiile din legislatia in constructii in vigoare.

In executie, antreprenorul general si cei de specialitate vor urmari respectarea normelor si normativelor proprii, precum si a celor generale.

La stabilirea concreta a furnizorilor de materiale si echipamente se va asigura existenta certificatelor de calitate si agrementelor tehnice, durabilitate, marca, aspect etc.

In legatura cu construirea imobilelor propuse, nu exista nicio sursa de poluare, nu se desfasoara activitati daunatoare calitatii mediului inconjurator iar mediul inconjurator nu este afectat.

**Prezenta documentație a fost întocmită pentru faza : Obținere acord de mediu.**

Întocmit,

arh. Nihal Izet

Verificat,

arh. Iulia Cutova